# Kornél Havasi

Kornél Havasi (Budapest, 10 de gener de 1892 – † Àustria, 15 de gener de 1945) fou un jugador d'escacs hongarès. Va arribar a estar al lloc 24è del món.

## Resultats destacats en competició

El 1911 va guanyar el torneig de Budapest; el 1912 fou 9è al Campionat d'Hongria a Temesvár (el campió fou Gyula Breyer); el 1917 empatà als llocs 4t-5è a Budapest (campió: Breyer).
El 1918 fou 4t a Budapest (campions: Zoltán von Balla i Richard Réti); empatà als llocs 9è-11è a Kaschau (Košice) (campió: Réti); el 1920 empatà al primer-segon lloc amb Szávay a Budapest; el 1921 fou 6è a Gyula (campió: Borislav Kostić).
El 1922 Havasi fou Campió d'Hongria a Budapest. El 1923 fou 3r a Budapest, i empatà als llocs 6è-7è a Gyula (campió: Gruber); el 1924 fou 10è al Campionat d'Hongria a Győr (campió: Géza Nagy).
El 1925 empatà als llocs 6è a 10è al Maróczy Jubiläumturnier de Debrecen, (el campió fou Hans Kmoch); el 1926 empatà als llocs 3r-4t a Budapest (campió: Endre Steiner). A l'Olimpíada no oficial de 1926, Hongría hi assolí la medalla d'or, i Steiner empatà als llocs 12è a 14è en el torneig individual 1st FIDE Masters celebrat simultàniament (els campions ex aequo foren Ernst Grünfeld i Mario Monticelli). El 1928 empatà als llocs 2n-4t al campionat hongarès a Budapest (campió: Árpád Vajda); i empatà als llocs 7è-8è al torneig de Budapest (campió: José Raúl Capablanca). El 1929 guanyà a Mezökövesd (Quadrangular).
El 1931 empatà als llocs 4t-5è al campionat hongarès a Budapest (campió: Lajos Steiner); el 1934 fou 4t a Sopron (campió: Rudolf Spielmann); empatà als llocs 5è-6è a Budapest (Maróczy Jubilee, campió: Erich Eliskases); i empatà als llocs 12è-14è a Budapest (Ujpest) (campió: Andor Lilienthal). El 1935 empatà als llocs 5è a 6è a Tatatovaros (campió: László Szabó). El 1936 empatà als llocs 5è-7è al Campionat d'Hongria a Budapest (campions: L. Steiner i Mieczysław Najdorf). El 1938 empatà als llocs 3r-4t a Milà (campions: Eliskases i Monticelli). El 1939 empatà als llocs 4t-6è al Memorial Dori a Budapest, (campions: Balla i Szabó).

## Olimpíades d'escacs

Havasi va representar Hongria en set Olimpíades d'escacs oficials i en dues de no oficials, entre 1924 i 1937, i hi va guanyar diverses medalles, tant individuals com per equips:
* En olimpíades no oficials, hi guanyà dues medalles per equips: d'argent el 1924 i d'or el 1936.
* En olimpíades oficials, hi guanyà cinc medalles, una d'individual (argent, per la seva actuació al tercer tauler, a Varsòvia 1935), i quatre per equips (or el 1927 i 1928, i argent el 1930 i 1937).
Taula de participacions en Olimpíades :
| Any | Olimpíada | Ciutat | Tauler | Guanyades | Perdudes | Taules | % | Posició indiv. | Posició equip |
| 1924 | I Olimpíada no oficial | París | 4t | 6 | 5 | 2 | 53.8 | 9 | |
| 1927 | I Olimpíada | Londres | 4t | 4 | 1 | 3 | 68.8 | 7 | |
| 1928 | II Olimpíada | La Haia | 4t | 6 | 1 | 9 | 65.6 | 9 | |
| 1930 | III Olimpíada | Hamburg | 4t | 10 | 0 | 4 | 85.7 | 5 | |
| 1931 | IV Olimpíada | Praga | 4t | 7 | 4 | 3 | 60.7 | 9 | 10 |
| 1933 | V Olimpíada | Folkestone | 4t | 5 | 1 | 6 | 66.7 | 4 | 5 |
| 1935 | VI Olimpíada | Varsòvia | 3r | 5 | 0 | 6 | 72.7 | | 4 |
| 1936 | III Olimpíada no oficial | Múnic | 4t | 4 | 0 | 12 | 62.5 | | |
| 1937 | VII Olimpíada | Estocolm | 4t | 6 | 4 | 5 | 56.7 | 8 | |
Va guanyar en total sis medalles per equips (tres d'or: 1927, 1928, 1936, i tres d'argent: 1924, 1930, 1937), i una medalla individual, d'argent, el 1935. Prescisament a l'Olimpíada de Varsòvia de 1935, Havasi va fer la millor actuació de la seva carrera (performance Elo: 2603)
A l'Olimpíada no oficial de 1924, Hongria hi assolí la medalla d'argent en la classificació per equips, i en l'apartat individual, Havasi fou 9è a la final del Campionat del Món Amateur (el campió fou Hermanis Matisons). A l'Olimpíada no oficial de 1926, Hongría hi assolí la medalla d'or, i Havasi empatà als llocs 12è a 14è al torneig individual 1st FIDE Masters celebrat simultàniament (els campions ex aequo foren Ernst Grünfeld i Mario Monticelli).
Kornél Havasi va morir el 1945 a Bruck/Leitha (Àustria), on era presoner dels nazis fent treballs forçats.

## Referències

* 1 2 Estimació Elo per a K.Havasi (anglès)
* ↑ Classificació i partides: Temesvar 1912 (anglès)
* ↑ «Taules de torneigs de 1925». Arxivat de l'original el 20 de juliol 2010. [Consulta: 10 desembre 2009]. (anglès)
* ↑ «Debrecen Maróczy Jubiläumturnier 1925, classificació i partides» (en anglès). 365chess.com. [Consulta: 24 febrer 2010].
* ↑ «1st FIDE Masters, Budapest 1926, classificació i partides» (en anglès). 365chess.com. [Consulta: 22 març 2010].
* ↑ «Name Index to Jeremy Gaige's Chess Tournament Crosstables, An Electronic Edition» (en anglès). Anders Thulin, Malmö, 01-09-2004. [Consulta: 22 març 2010].
* ↑ rogerpaige:: Arxivat 2010-07-06 a Wayback Machine. Taules de torneigs
* 1 2 OlimpBase :: Base de dades d'olimpíades d'escacs (anglès)
* ↑ La competició era individual, tot i que posteriorment els resultats particulars se sumaven per a obtenir la puntuació per equips nacionals.
* ↑ OlimpBase :: Olimpíada de París 1924
* ↑ OlimpBase :: Olimpíada de Londres 1927, equip Hongarès
* ↑ «2a Olimpíada d'escacs, La Haia 1928, resultats individuals». OlimpBase. [Consulta: 10 agost 2020].
* ↑ OlimpBase :: Olimpíada de la Haia 1928, equip hongarès
* ↑ OlimpBase :: Olimpíada d'Hamburg 1930, equip hongarès
* ↑ OlimpBase :: Olimpíada de Praga 1931, equip hongarès
* ↑ OlimpBase :: Olimpíada de Folkestone 1933, equip d'Hongria
* ↑ OlimpBase :: Olimpíada de Varsòvia 1935, equip hongarès
* ↑ OlimpBase :: Olimpíada de Múnic 1936, equip d'Hongria
* ↑ OlimpBase :: Olimpíada d'Estocolm 1937, equip d'Hongria
* ↑ Petra Weiß, Irmtraut Karlsson: Die Toten von Bruck. Berndorf 2008.

## Enllaços externs

* Estimació Elo de Kornél Havasi a «chessmetrics.com». [Consulta: 10 desembre 2009]. (anglès)